ગુટારેશ સોમવારે જળવાયુ પરિવર્તન પર બોલી રહ્યા હતા. તેમણે પોતાના ભાષણમાં કહ્યુ, 'જળવાયુ પરિવર્તન આપણા સમયનો એક મહત્વનો મુદ્દો છે અને આપણે એક મહત્વના વળાંક પર છીએ. આપણી સામે અસ્તિત્વનું સંકટ છે. જળવાયુ પરિવર્તન ઝડપથી થઈ રહ્યુ છે.' તેમણે જળવાયુ પરિવર્તનની દિશા વાળવા માટે પ્રયાસ કરવાની જરૂરત દર્શાવી. ગુટારેશે જળવાયુ સંકટને રેખાંકિત કરવા માટે કેરળમાં આવેલા પૂર સહિત દુનિયાભરની કુદરતી આફતોનો હવાલો આપ્યો. તેમણે કહ્યુ કે ખૂબ જ ગરમી, જંગલોમાં આગ, તોફાન અને પૂર પોતાની પાછળ મોત અને વિનાશ છોડી જાય છે.